b"\n_START_ARTICLE_\nPort s\xc3\xa8rie\n_START_PARAGRAPH_\nEn inform\xc3\xa0tica un port s\xc3\xa8rie, \xc3\xa9s un tipus de maquinari de comunicaci\xc3\xb3 s\xc3\xa8rie que permet la transmissi\xc3\xb3 o la recepci\xc3\xb3 de bits un darrere de l'altre. Aquest tipus de port acostumava a ser a la part del darrere dels ordinadors. La seva forma exterior \xc3\xa9s la d'un connector amb 9 (DE-9) o 25 (DB-25) contactes. Alguns sistemes operatius detecten aquests ports com a COM1, COM2, COM3, etc. Aquest tipus de port acostuma a utilitzar-se per a la configuraci\xc3\xb3 d'encaminadors, commutadors, etc. La seva velocitat de transfer\xc3\xa8ncia de dades no supera els 20 kbps_NEWLINE_At\xc3\xa8s que hi ha d'altres tipus de maquinari que transmet dades de manera seriada com Ethernet, FireWire o USB, el terme port s\xc3\xa8rie acostuma a identificar el maquinari que segueix l'est\xc3\xa0ndard RS-232._NEWLINE_En la majoria dels perif\xc3\xa8rics s\xc3\xa8rie, la interf\xc3\xadcie USB ha reempla\xc3\xa7at al port s\xc3\xa8rie perqu\xc3\xa8 \xc3\xa9s m\xc3\xa9s r\xc3\xa0pida. La major part dels computadors estan connectats a dispositius externs a trav\xc3\xa9s d'USB i, sovint, ja no tenen el port s\xc3\xa8rie._NEWLINE_El port s\xc3\xa8rie s'elimina per reduir costos i es considera que \xc3\xa9s un obsolet, per\xc3\xb2 els ports s\xc3\xa8rie encara es poden trobar en sistemes d'automatitzaci\xc3\xb3 industrial i en alguns productes industrials.\n_START_SECTION_\nPorts s\xc3\xa8rie moderns\n_START_PARAGRAPH_\nUn dels defectes dels ports s\xc3\xa8rie inicials era la seva lentitud en comparaci\xc3\xb3 amb els ports paral\xc2\xb7lels, parlem de 19.2 kbps, encara que amb el pas del temps, estan apareixent multitud de ports s\xc3\xa8rie d'alta velocitat que els fan molt interessants, ja que presenten els avantatges del menor cablejat i solucionen el problema de la lenta velocitat sent m\xc3\xa9s barats, usant la t\xc3\xa8cnica del cable parell trenat. Per aix\xc3\xb2 el port RS-232, i incl\xc3\xbas multitud de ports paral\xc2\xb7lels, s'estan substituint pels nous ports s\xc3\xa8rie, com l'USB, el FireWire o el Serial ATA. Un port de xarxa pot ser un port s\xc3\xa8rie o port paral\xc2\xb7lel."